АҞӘА, цәыббра 22 – Sputnik. Аҟәатәи абжьаратә школ №4 аҵаҩцәеи арҵаҩцәеи акарантин ахь ишьҭуп ҳәа лҳәеит аҳҭнықалақь ахада Беслан Ешба имҩаԥигаз аилатәараҿы аҳҭнықалақь Аҵара аусбарҭа аиҳабы Асҭанда Ҭаркьылԥҳа.
"Аҟәатәи абжьаратә школ №4 аҿы алагарҭатә классқәа рҿы 18-ҩык арҵаҩцәеи 570-ҩык аҵаҩцәеи ыҟоуп. Асҭанда Ҭаркьылԥҳа лажәақәа рыла, арҵаҩцәақәак еиуиеԥшым ашколқәа рҿы аусура еидырбалоит азы ашәарҭара рылоуп ҳәа лҳәеит", - азгәаҭоуп ақалақь ахадара асаит адырраҭараҿы.
Беслан Ешба иҳәеит ишазхәыцтәу зықәра неихьоу арҵаҩцәа ршәарҭадара аиҿкаара.
Асҭанда Ҭаркьылԥҳа илҳәеит Аҟәатәи актәи ашкол арҵаҩы лыԥсҭазаара даналҵ ашьҭахь зықәра неихьоу рҵаҩцәақәак арзаҳалқәа шырҩыз руалафахәы мап ацәкны аамҭала рхы иақәиҭыртәырц.
"Сгәы иаанагоит ирҳәаз наҳагӡап ҳәа. Изыԥсахша ҳаԥшаауеит", - ҳәа лҳәеит лара.
Уаанӡа иҳәан актәи ашкол арҵаҩы лыԥсҭазаара даналҵ ашьҭахь аҵаҩцәеи арҵаҩцәеи ҩымчыбжьатәи акарантин ахь ишоушьҭыз.
Иара убас шәаԥхьар ҟалоит: